Общинска избирателна комисия Джебел

РЕШЕНИЕ
№ 7-МИ
Джебел, 09.09.2019 г.

ОТНОСНО: Създаване на работна група от специалисти към ОИК - Джебел

На основание чл.87, ал.1, т.1 във връзка с чл.78 от Изборния кодекс и  Решение № 616-МИ от 15.08.2019г. на ЦИК, ОИК – Джебел

**РЕШИ:**

1. **О**ИК - Джебел създава работна група от следните специалисти и да подпомагат дейността й:

**1.1**. **Експерт „Информационни технологии"** към ОИК- Джебел за периода от 10.09.2019г.  до 7 дни от обявяване на изборния резултат.

Работата на експерта - компютърен специалист е да: поддържа интернет страницата на ОИК- Джебел, в която се публикуват решенията и протоколите от заседанията на комисията, публичните регистри на партиите, коалициите, местните коалиции и инициативните комитети, публичния регистър на кандидатите и кандидатските листи, публичния регистър на жалбите и сигналите, подадени до ОИК- Джебел и решенията по тях,  публичния регистър на регистрираните застъпници в ОИК - Джебел; организира обявяването в интернет страницата на комисията на списъците на представителите на партии, коалиции и инициативни комитети, приети от РИК - Кърджали; ежедневно осигурява предварителното обявяване на проектите за дневен  ред и публикува съобщенията на ОИК - Джебел; извършва и други технически дейности, възложени му с решение на  ОИК- Джебел.

Определя месечно възнаграждение на експерта в размер на 780 (седемстотин и осемдесет) лева.

**1.2. Двама технически сътрудници** към ОИК- Джебел за периода от 10.09.2019г.  до 7 дни от обявяване на изборния резултат.

Работата на техническия сътрудник е да: уведомява членовете на комисията за извънредните заседания; подсигурява  необходимите информационни материали за заседанията; води протоколите от заседанията на ОИК - Джебел, като отразява дата, час, дневен ред, обсъжданията по точките от дневния ред, докладите по проектите за решения, взетите решения и гласуването по тях, за което отразява поименното гласуване; осигурява надлежното подписване на протоколите и решенията; прилага разглежданите материали като неразделна част от протоколите; поддържа и съхранява информационен архив от всички заседания; подрежда и окомплектова документите от регистърните преписки; извършва предпечатна подготовка на големи по обем  материали; сканира предоставените му от Председателя на ОИК - Джебел документи; подпомага ОИК- Джебел при предаване на книжата и материалите на СИК, в изборния ден, приемането на протоколите от СИК след изборния ден и подготовката за предаването на книжата в ЦИК, извършва и други технически дейности, възложени от Председателя на ОИК- Джебел.

Определя месечно възнаграждение на техническия сътрудник в размер на 560 (петстотин и шестдесет) лева.

 **Назначава ХРИСТО АНДРЕЕВ ТОДОРОВ, ЕГН ххххххххх, постоянен адрес: гр. ххххххххххх, като Експерт „Информационни технологии" към ОИК- Джебел, считано от 10.09.2019г.**

**Назначава ЮСЕИН МОХАМЕД МАХМУД, ЕГН ххххххххх, постоянен адрес: гр. хххххххххх, като Технически сътрудник към ОИК- Джебел, считано от 10.09.2019г.**

**Назначава ХАСИЕ ХАКИФ МУСТАФА, ЕГН ххххххххх,постоянен адрес:, гр. ххххххххххх, като Технически сътрудник към ОИК-Джебел считано от 10.09.2019г.**

Решението да се изпрати на Кмета на община Джебел и на Главния счетоводител на община Джебел, за сключване на граждански договор.

Препис от решението да се изпрати до ЦИК за сведение.

Решението да се обяви на таблото на ОИК – Джебел и да се публикува в интернет страницата на комисията при спазване правилата за защита на личните данни на лицата, цитирани в него.

Решението подлежи на оспорване в тридневен срок от обявяването му по реда на чл.88 от ИК.

Председател: Ангелина Миткова Хаджиева

Секретар: Ергин Шевкет Юсеин

\* Публикувано на 09.09.2019 в 18:30 часа